钦定古今图书集成/明伦汇编/氏族典/第389卷 > 李翱
## 钦定古今图书集成/明伦汇编/氏族典/第389卷 > 李翱

按《唐书李翱传》：“翱字习之，后魏尚书左仆射冲十世
孙。中进士第，始调校书郎。元和初，为国子博士、史馆
修撰，再迁考功员外郎，下除朗州刺史。久之，召为礼
部朗中。翱性峭鲠，议论无所屈，见宰相李逢吉，面斥
其过。移病满百日，免官。逢吉表为庐州刺史。时州旱
遂疫，逋捐系路亡籍口四万，权豪贱市田屋，牟厚利”，
而寠户仍输赋，翱下教使以田占，租无得隐。收豪室
税万二千缗，贫弱以安。入为谏议大夫，知制诰，改中
书舍人，左迁少府少监。后历迁桂管、湖南观察使、山
南东道节度使，卒。翱始从昌黎韩愈为文章，辞致浑
厚，见推当时，故亦谥“文。”